pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้ประกอบการขนส่งด้วยรถบรรทุก หลีกเลี่ยง การขนส่งช่วงงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 28 กันยายน 2560
กรมการขนส่งทางบก ขอความร่วมมือผู้ประกอบการขนส่งด้วยรถบรรทุก หลีกเลี่ยง การขนส่งช่วงงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
ระหว่างวันที่ 23-29 ตุลาคม 2560 ด้านการให้บริการรถโดยสารสาธารณะจัดให้เพียงพอ พร้อมเข้มงวดมาตรการอํานวยความสะดวกและตรวจสอบความปลอดภัยตาม Checklist ทุกคน ทุกคัน ที่สถานีขนส่งทุกแห่งทั่วประเทศ
นายสนิท พรหมวงษ์ อธิบดีกรมการขนส่งทางบก เปิดเผยว่า กรมการขนส่งทางบกกําหนดมาตรการเพิ่มความปลอดภัยให้ประชาชนที่เดินทางเพื่อเข้าร่วมพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ระหว่างวันที่ 25 – 29 ตุลาคม 2560 กรมการขนส่งทางบก จึงขอความร่วมมือผู้ประกอบการขนส่งสินค้าด้วยรถบรรทุก หลีกเลี่ยงการขนส่งสินค้าและวัตถุอันตรายในช่วงงานพระราชพิธีฯ ระหว่างวันที่ 23 - 29 ตุลาคม 2560 เพื่อร่วมเป็นส่วนหนึ่งในการอํานวยความสะดวกให้แก่ประชาชนที่เดินทางเพื่อเข้าร่วมพระราชพิธีฯ สําหรับผู้ประกอบการขนส่งที่มีความจําเป็นต้องขนส่งสินค้าในช่วงดังกล่าว สามารถดําเนินการได้โดยหลีกเลี่ยงเส้นทางและช่วงเวลาที่ประชาชนใช้รถใช้ถนนเป็นจํานวนมาก ปฏิบัติตามข้อกําหนดด้านความปลอดภัยในการขนส่งอย่างเคร่งครัด โดยต้องจัดให้มีสิ่งป้องกันไม่ให้สิ่งของที่บรรทุกตกหล่น ห้ามจอดรถบริเวณไหล่ทาง กรณีที่เครื่องยนต์หรือเครื่องอุปกรณ์ส่วนควบของรถขัดข้องจนมีความจําเป็นต้องจอดรถบนทางเดินรถหรือไหล่ทางในเวลากลางคืน ต้องเปิดสัญญาณไฟกะพริบทั้งด้านหน้าและด้านท้ายรถ หรือแสดงเครื่องหมาย หรือสัญลักษณ์เตือนที่ผู้ใช้รถคันอื่นสามารถสังเกตเห็นได้จากระยะไกล เพื่อป้องกันและลดความเสี่ยงการเกิดอุบัติเหตุร้ายแรงจากกรณีชนท้าย พร้อมกําหนดมาตรการอํานวยความสะดวกให้แก่ประชาชนที่ใช้บริการรถโดยสารสาธารณะ กําชับทุกหน่วยงานจัดเตรียมรถโดยสารให้เพียงพอกับความต้องการเดินทาง ดําเนินการตรวจสอบความพร้อมของรถโดยสารทุกคันตาม checklist และตรวจความพร้อมของพนักงานขับรถก่อนเดินทาง พร้อมเพิ่มความเข้มข้นมาตรการดูแลความปลอดภัยที่สถานีขนส่งผู้โดยสารทั่วประเทศตลอด 24 ชั่วโมง ควบคู่กับการตรวจสอบการให้บริการของผู้ประกอบการรถโดยสารสาธารณะทุกประเภท
อธิบดีกรมการขนส่งทางบก กล่าวเพิ่มเติมว่า นอกจากนี้ ยังจัดเจ้าหน้าที่ประจําศูนย์คุ้มครองผู้โดยสารและรับเรื่องร้องเรียน 1584 ตลอด 24 ชั่วโมง เพื่อรองรับการให้บริการสอบถามข้อมูลและรับเรื่องร้องเรียนจากประชาชนที่ไม่ได้รับความเป็นธรรม หรือถูกเอาเปรียบจากการใช้บริการรถโดยสารสาธารณะ เพิ่มประสิทธิภาพในการควบคุมดูแลความปลอดภัยให้แก่ประชาชนด้วยการติดตามการขับขี่ การใช้ความเร็วของรถโดยสารสาธารณะและรถบรรทุกผ่านศูนย์บริหารจัดการเดินรถระบบ GPS ทั้งส่วนกลางและภูมิภาค แบบเรียลไทม์ตลอด 24 ชั่วโมง เพื่อส่งข้อมูลให้ผู้เกี่ยวข้องแก้ไขปัญหาได้อย่างทันสถานการณ์ โดยประชาชนสามารถแจ้งเหตุการณ์หรือร้องเรียนได้ผ่านแอพพลิเคชั่น DLT GPS หากพบรถโดยสารสาธารณะเอาเปรียบประชาชน รถบรรทุกขับขี่อันตรายเสี่ยงเกิดอุบัติเหตุ ดําเนินการตามกฎหมายในอัตราโทษสูงสุด และผู้ประกอบการต้องมีส่วนรับผิดชอบด้วย ทั้งนี้ ขอความร่วมมือผู้ประกอบการขนส่ง พนักงานขับรถร่วมกันดูแล มอบบริการที่ดี มีน้ําใจ ขับขี่ปลอดภัย เพื่อประชาชนที่เดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร อธิบดีกรมการขนส่งทางบก กล่าวในที่สุด
รัฐบาลไทย-ข่าวทำเนียบรัฐบาล-13 คลินิกกัญชาทางการแพทย์แผนไทย...ที่ไหนบ้าง?
วันศุกร์ที่ 20 กันยายน 2562
13 คลินิกกัญชาทางการแพทย์แผนไทย...ที่ไหนบ้าง?
..
นโยบายการนํากัญชาไปใช้ทางการแพทย์ได้รับความสนใจอย่างมากทั้งผู้ป่วยและคนทั่วไป ขณะนี้กรมการแพทย์แผนไทยฯ ได้รวบรวมข้อมูลมาแจ้งให้ทราบว่า มีสถานพยาบาลทางการแพทย์แผนไทยอยู่ที่ไหนบ้าง เพื่อเป็นประโยชน์แก่ประชาชน สําหรับผู้ที่จะเข้ารับการรักษา จะต้องผ่านการคัดกรองตามระบบ คือ >> - ต้องมีอายุตั้งแต่ 18 ปีขึ้นไป - มีสัญญาณชีพและอาการทางคลินิกคงที่ มีการรับรู้และสติสัมปชัญญะดี สามารถสื่อความหมายเข้าใจ - ได้รับการรักษาด้วยยาขนานแรก และวิธีการมาตรฐานทางการแพทย์แผนไทยแล้วอาการไม่ดีขึ้น - แพทย์ แพทย์แผนไทย แพทย์แผนไทยประยุกต์ พิจารณาเห็นสมควรให้รักษาด้วยตํารับยาที่มีส่วนผสมของกัญชา รายละเอียดเพิ่มเติมสามารถดูได้ที่ www.dtam.moph.go.th หรือ โทร. 0 2591 7007 ต่อ 2301
รัฐบาลไทย-ข่าวทำเนียบรัฐบาล-พม. โดย ศูนย์ช่วยเหลือสังคม 1300 ลงพื้นที่พร้อมช่วยเหลือ ครอบครัวชายอายุ 28 ปี
วันศุกร์ที่ 21 เมษายน 2560
พม. โดย ศูนย์ช่วยเหลือสังคม 1300 ลงพื้นที่พร้อมช่วยเหลือ ครอบครัวชายอายุ 28 ปี
พม. โดย ศูนย์ช่วยเหลือสังคม 1300 ลงพื้นที่พร้อมช่วยเหลือ ครอบครัวชายอายุ 28 ปี ต้องลาออกจากงาน เพื่อมาเลี้ยงดูลูกสาวพิการ และแม่ที่ป่วย ครอบครัวมีฐานะยากจน ที่ย่านประเวศ กรุงเทพฯ
วันนี้ (21 เม.ย. 60) เวลา 11.30 น. นางนภา เศรษฐกร รองปลัดกระทรวงการพัฒนาสังคมและความมั่นคงของมนุษย์
(รองปลัด พม.) พร้อมเจ้าหน้าที่ศูนย์ช่วยเหลือสังคม 1300 และหน่วยงานที่เกี่ยวข้อง ลงพื้นที่พร้อมให้ความช่วยเหลือครอบครัว
ชายอายุ 28 ปี ที่ต้องรับภาระดูแลลูกสาว 2 คน ซึ่งคนโตเป็นเด็กหญิงวัย 7 ขวบ ประสบอุบัติเหตุถูกไฟดูด ทําให้สมองตาย มีอาการ
ชักเกร็ง พูดไม่ได้ ต้องเจาะคอเพื่อให้อาหารทางสายยาง ไม่สามารถช่วยเหลือตัวเองได้ และคนเล็กเป็นเด็กหญิงวัย 4 ขวบ พิการตาบอด เนื่องจากประสบอุบัติเหตุพลัดตกจากโต๊ะ อีกทั้งยังต้องรับภาระเลี้ยงดูแม่ที่ป่วยเป็นโรคหัวใจด้วยอีกหนึ่งคน ครอบครัวมีฐานะยากจนอาศัยอยู่ในห้องเช่า ซอยเฉลิมพระเกียรติ เขตประเวศ กรุงเทพฯ
นางนภา กล่าวว่า จากกรณีที่สื่อออนไลน์ มีการนําเสนอกรณีชายอายุ 28 ปี ต้องลาออกจากงาน เพื่อมาดูแลลูกสาว 2 คน
เพียงลําพัง เนื่องจากภรรยาทิ้งหนีหายไปมีครอบครัวใหม่ ซึ่งคนโตเป็นเด็กหญิงวัย 7 ขวบ ประสบอุบัติเหตุถูกไฟดูด หยุดหายใจไปกว่า 30 นาที ทําให้สมองตาย มีอาการชักเกร็ง พูดไม่ได้ ต้องเจาะคอเพื่อให้อาหารทางสายยางไม่สามารถช่วยเหลือตัวเองได้ และคนเล็กเป็นเด็กหญิงวัย 4 ขวบ พิการตาบอด เนื่องจากประสบอุบัติเหตุพลัดตกจากโต๊ะ และได้รับบาดเจ็บสาหัส อีกทั้งยังต้องรับภาระเลี้ยงดูแม่ที่ป่วยเป็นโรคหัวใจด้วยอีกหนึ่งคน อาศัยขอข้าวจากวัดกินประทังชีวิตไปวันๆ อาศัยอยู่ในห้องเช่า ย่านประเวศ กรุงเทพฯ นั้น ตนพร้อมด้วยเจ้าหน้าที่ศูนย์ช่วยเหลือสังคม สายด่วน 1300 ผู้ประกอบวิชาชีพสังคมสงเคราะห์รับอนุญาต รวมทั้งหน่วยงานที่เกี่ยวข้องในสังกัดกระทรวงการพัฒนาสังคมฯ ได้แก่ กรมกิจการเด็กและเยาวชน (ดย.) กรมส่งเสริมและพัฒนาคุณภาพชีวิตคนพิการ (พก.) และกรมพัฒนาสังคมและสวัสดิการ (พส.) ได้ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าว อีกทั้ง เร่งดําเนินการช่วยเหลือเบื้องต้นตามภารกิจของกระทรวงการพัฒนาสังคมฯ
นางนภา กล่าวเต่อไปว่า ในเบื้องต้น หลายหน่วยงานสังกัดกระทรวงการพัฒนาสังคมฯ ได้ดําเนินการช่วยเหลือครอบครัวดังกล่าว อาทิ 1) ดย. มอบเงินสงเคราะห์เด็กในครอบครัว พร้อมเครื่องอุปโภคบริโภคที่จําเป็น 2) พก. มอบเงินสงเคราะห์และฟื้นฟูสมรรถภาพคนพิการ พร้อมกับเครื่องใช้อุปโภคบริโภค และ 3) พส. มอบเงินสงเคราะห์ครอบครัวยากจน พร้อมมอบเครื่องอุปโภคบริโภค
เพื่อเป็นการบรรเทาความเดือดร้อนเฉพาะหน้า ทั้งนี้ สําหรับแนวทางการช่วยเหลือในระยะต่อไป หน่วยงานในสังกัดกระทรวงการพัฒนาสังคมฯ จะร่วมกันหาแนวทางช่วยเหลือดูแลในเรื่องการจัดสวัสดิการสังคมที่เหมาะสมกับครอบครัวดังกล่าว เพื่อพัฒนาคุณภาพชีวิตที่ดีอย่างมั่นคง อาทิ ประสานหน่วยงานที่เกี่ยวข้อง เพื่ออํานวยความสะดวกด้านการเดินทางไปรักษาพยาบาล และดําเนินการทําบัตรคนพิการให้เด็ก รวมทั้งจัดหาผู้ช่วยดูแลคนพิการ มาช่วยดูแลเด็กในเวลากลางวัน เพื่อให้ผู้เป็นพ่อสามารถไปทํางานหารายได้มาเลี้ยงครอบครัวต่อไป
"ทั้งนี้ สําหรับประชาชนผู้ประสบปัญหาทางสังคม สามารถขอความช่วยเหลือได้ที่ ศูนย์ช่วยเหลือสังคม สายด่วน 1300 บริการ 24 ชั่วโมง ซึ่งกระทรวงการพัฒนาสังคมฯ พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป” นางนภา กล่าวในตอนท้าย
รัฐบาลไทย-ข่าวทำเนียบรัฐบาล-ยธ.มอบประกาศนียบัตรพร้อมเข็มวิทยฐานะแก่ผู้ผ่านการฝึกอบรมหลักสูตรการบริหารงานยุติธรรม
วันพฤหัสบดีที่ 21 มิถุนายน 2561
ยธ.มอบประกาศนียบัตรพร้อมเข็มวิทยฐานะแก่ผู้ผ่านการฝึกอบรมหลักสูตรการบริหารงานยุติธรรม
กระทรวงยุติธรรมมอบประกาศนียบัตรพร้อมเข็มวิทยฐานะแก่ผู้ผ่านการฝึกอบรมหลักสูตรการบริหารงานยุติธรรม
ในวันพฤหัสบดีที่ ๒๑ มิถุนายน ๒๕๖๑ เวลา ๑๓.๐๐ น.
ณ ห้องฟินิกซ์ ๑ - ๒ อาคารเอ็กซิบิชั่น เซ็นเตอร์ อิมแพค เมืองทองธานี
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีมอบประกาศนียบัตรพร้อมเข็มวิทยฐานะแก่ผู้ผ่านการฝึกอบรม
หลักสูตรของสํานักงานกิจการยุติธรรม จํานวน ๒ หลักสูตร ประกอบด้วย
หลักสูตรการบริหารงานยุติธรรมระดับสูง (ยธส.) รุ่นที่ ๙
จัดระหว่างวันที่ ๗ ธันวาคม ๒๕๖๐ ถึง ๑๕ มิถุนายน ๒๕๖๑
ในหัวข้อหลัก คือ “SDGs Goals ๑๖” มีผู้ผ่านการฝึกอบรม จํานวน ๕๓ คน
และหลักสูตรการบริหารงานยุติธรรมระดับกลาง (ยธก.) รุ่นที่ ๑๓
จัดระหว่างวันที่ ๑๖ ตุลาคม ๒๕๖๐ ถึง ๑๖ มกราคม ๒๕๖๑
ในหัวข้อหลัก คือ “เสริมสร้างความรู้สู่ความก้าวหน้าของกระบวนการยุติธรรม”
มีผู้ผ่านการฝึกอบรม จํานวน ๖๐ คน
โอกาสนี้ รัฐมนตรีว่าการกระทรวงยุติธรรม กล่าวตอนหนึ่งว่า การจัดฝึกอบรมหลักสูตรการบริหารงานยุติธรรม
ถือเป็นจุดเริ่มต้นของการเสริมสร้างประสิทธิภาพการพัฒนาบุคลากรในกระบวนการยุติธรรม
ทั้งจากกระทรวงยุติธรรม ศาล อัยการ ตํารวจ ภาคเอกชน รวมทั้งหน่วยงานที่เกี่ยวข้อง
ได้มาร่วมกันแลกเปลี่ยนวิสัยทัศน์ เสริมสร้างองค์ความรู้ที่จําเป็น พร้อมทั้งพัฒนาศักยภาพด้านการบริหารงาน
ซึ่งจะเป็นเป็นกลไกสําคัญที่จะขับเคลื่อนและพัฒนากระบวนการยุติธรรมของประเทศ
ให้ดําเนินไปในทิศทางที่ถูกต้องและมีประสิทธิภาพอย่างยั่งยืนต่อไป
รัฐบาลไทย-ข่าวทำเนียบรัฐบาล-พม. กำชับ จนท. เร่งช่วยเหลือเด็กหญิงวัย 5 ขวบ ที่ป่วยเป็นโรคมะเร็งที่ขาและใบหน้า ครอบครัวมีฐานะยากจน ที่ จ.ขอนแก่น
วันพุธที่ 15 มีนาคม 2560
พม. กําชับ จนท. เร่งช่วยเหลือเด็กหญิงวัย 5 ขวบ ที่ป่วยเป็นโรคมะเร็งที่ขาและใบหน้า ครอบครัวมีฐานะยากจน ที่ จ.ขอนแก่น
พม. กําชับ จนท. เร่งช่วยเหลือเด็กหญิงวัย 5 ขวบ ที่ป่วยเป็นโรคมะเร็งที่ขาและใบหน้า ครอบครัวมีฐานะยากจน ที่ จ.ขอนแก่น และหญิงวัย 46 ปี ป่วยเป็นโรคมะเร็งในช่องปาก อาศัยอยู่กับลูกสาว 2 คน ในบ้านสภาพเก่าทรุดโทรม ที่ จ.อ่างทอง
วันนี้ (15 มี.ค. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯว่าที่ร้อยตรี ศรัณย์ สมานพันธ์ รองปลัดกระทรวงการพัฒนาสังคมและความมั่นคงของมนุษย์(รองปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 592/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
ว่าที่ร้อยตรี ศรัณย์ กล่าวว่า จากกรณี เด็กหญิงวัย 5 ขวบ ป่วยเป็นโรคมะเร็งที่ขา และลุกลามไปที่ใบหน้า เกิดอาการบวมอย่างหนัก ทําให้ฟันและเหงือกถูกดันออกมาจากปาก สร้างความเจ็บปวดทรมานอย่างมาก อาศัยอยู่กับพ่อและแม่ ที่มีอาชีพขายของตามตลาดนัด แต่อาการของเด็กหญิงทรุดหนัก จึงต้องหยุดขายของ เพื่อมาอยู่ดูแลอย่างใกล้ชิด ทําให้ครอบครัวขาดรายได้ต้องไปขออาศัยบ้านญาติอยู่อาศัยชั่วคราว ครอบครัวมีฐานะยากจน ที่อําเภอเปือยน้อย จังหวัดขอนแก่น และกรณีหญิงวัย 46 ปี ป่วยเป็นโรคมะเร็งในช่องปาก ไม่สามารถพูดและอ้าปากได้ เนื่องจากแผลลุกลามอย่างหนัก ต้องเจาะคอเพื่อดูดเสมหะ และให้อาหารทางสายยาง สร้างความเจ็บปวดทรมานอย่างมาก อาศัยอยู่กับลูกสาว 2 คน ในบ้านสภาพเก่าทรุดโทรม ครอบครัวมีฐานะยากจนไม่มีเงินค่ารักษาพยาบาล ที่จังหวัดอ่างทอง นั้น ตนได้กําชับให้พัฒนาสังคมและความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.ขอนแก่น และ พมจ.อ่างทอง พร้อมหน่วยงานในพื้นที่ที่เกี่ยวข้องของกระทรวงการพัฒนาสังคมฯลงพื้นที่เยี่ยมครอบครัวดังกล่าวเพื่อตรวจสอบข้อเท็จจริงและให้การช่วยเหลือในเบื้องต้นตามภารกิจของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว อาทิ เรื่องการรักษาพยาบาลของผู้ป่วยอย่างต่อเนื่อง การปรับปรุงซ่อมแซมที่อยู่อาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของผู้ป่วย และแนะนําให้คําปรึกษาในเรื่องการส่งเสริมอาชีพเพื่อสร้างรายได้เลี้ยงดูครอบครัวที่เพียงพอและมั่นคงในระยะยาว
ว่าที่ร้อยตรี ศรัณย์ กล่าวเพิ่มเติมว่า จากกรณีหญิงชราวัย 82 ปี พิการหูตึงและเจ็บป่วยหลายโรครุมเร้า ถูกลูกเลี้ยงทอดทิ้งให้อาศัยเพียงลําพังในบ้านสภาพเก่าทรุดโทรมใกล้ผุพัง ไม่มีห้องน้ําใช้ ที่อําเภอแสวงหา จังหวัดอ่างทอง นั้น ตนได้กําชับให้พัฒนาสังคมและความมั่นคงของมนุษย์จังหวัดอ่างทอง (พมจ.อ่างทอง) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมหญิงชราดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านผู้สูงอายุของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของหญิงชราอย่างต่อเนื่องพร้อมปรับปรุงซ่อมแซมที่อยู่อาศัยให้มีสภาพแข็งแรง มั่นคง ถูกสุขลักษณะ เหมาะสมสําหรับการใช้ชีวิตประจําวันของผู้สูงอายุต่อไป
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม เป็นประธานการประชุมหารือและแก้ไขปัญหาของบริษัท แวกซ์ กาเบ็จ รีไซเคิล เซ็นเตอร์
วันอังคารที่ 24 เมษายน 2561
ผู้ตรวจราชการกระทรวงอุตสาหกรรม เป็นประธานการประชุมหารือและแก้ไขปัญหาของบริษัท แวกซ์ กาเบ็จ รีไซเคิล เซ็นเตอร์
ผู้ตรวจราชการกระทรวงอุตสาหกรรม เป็นประธานการประชุมหารือและแก้ไขปัญหาของบริษัท แวกซ์ กาเบ็จ รีไซเคิล เซ็นเตอร์
เมื่อวันที่ 23 เมษายน 2561 นายจุลพงษ์ ทวีศรี ผู้ตรวจราชการกระทรวงอุตสาหกรรม เป็นประธานการประชุมหารือและแก้ไขปัญหาของบริษัท แวกซ์ กาเบ็จ รีไซเคิล เซ็นเตอร์ โดยมีนายวิสิษฏ์ พวงเพชร รองผู้ว่าราชการจังหวัดราชบุรี สํานักงานอุตสาหกรรมจังหวัดราชบุรี สํานักงานทรัพยากรธรรมชาติและสิ่งแวดล้อมจังหวัดราชบุรี นายอําเภอจอมบึง ศูนย์ดํารงธรรม และกรมโรงงานอุตสาหกรรม เข้าร่วมประชุม เพื่อร่วมกันหาแนวทางในการดําเนินงานแก้ไขปัญหาที่เกิดขึ้นจากการประกอบกิจการของบริษัท แวกซ์ กาเบ็จ รีไซเคิล เซ็นเตอร์ จํากัด ณ ห้องประชุมหลวงยกกระบัตร ชั้น 3 ศาลากลางจังหวัดราชบุรี
นอกจากนี้ ผู้ตรวจราชการกระทรวงอุตสาหกรรม พร้อมด้วยหน่วยงานที่เกี่ยวข้องได้ลงพื้นที่เพื่อสํารวจภายในบริเวณโรงงานและพื้นที่โดยรอบ พร้อมทั้งเก็บตัวอย่างเพื่อตัววัดวิเคราะห์ จํานวนรวม 9 ตัวอย่าง ซึ่งจะนําผลที่ได้ไปพิจารณาดําเนินการตามอํานาจหน้าที่ต่อไป
รัฐบาลไทย-ข่าวทำเนียบรัฐบาล-นายกรัฐมนตรีสั่งแต่ละกระทรวงถอดบทเรียน ปัญหาและวิกฤตสังคม ให้เป็นองค์ความรู้นำไปสู่การแก้ปัญหาอย่างยั่งยืน
วันอังคารที่ 26 กุมภาพันธ์ 2562
นายกรัฐมนตรีสั่งแต่ละกระทรวงถอดบทเรียน ปัญหาและวิกฤตสังคม ให้เป็นองค์ความรู้นําไปสู่การแก้ปัญหาอย่างยั่งยืน
นายกรัฐมนตรีสั่งแต่ละกระทรวงถอดบทเรียน ปัญหาและวิกฤตสังคม ให้เป็นองค์ความรู้นําไปสู่การแก้ปัญหาอย่างยั่งยืน
วันนี้ (26 ก.พ. 62) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า
นายกรัฐมนตรีสั่งการให้แต่ละกระทรวงถอดบทเรียนการแก้ไขปัญหาที่ผ่านมาและวิกฤตสังคมที่เกิดขึ้น อาทิ การแก้ไขปัญหาการทําประมงผิดกฎหมาย (IUU) การแก้ไขปัญหามาตรฐานด้านการบิน หลังจากหน่วยงานด้านการบินของไทยถูกองค์การการบินพลเรือนระหว่างประเทศ ICAO การแก้ปัญหาลักลอบการค้างาช้างผิดกฎหมาย CITES รวมทั้งวิกฤตการณ์ทางสังคมที่เกิดขึ้น เช่น ปัญหาค่าฝุ่นละอองเกินมาตรฐาน เป็นต้น โดยให้มีการวิเคราะห์ ตั้งแต่สาเหตุ ปัจจัยสภาพแวดล้อม แนวการแก้ปัญหา อุปสรรคและผลลัพธ์ จัดทําให้เป็นชุดองค์ความรู้ เพื่อใช้เป็นแนวปฏิบัติที่ดี หรือ Best Practices โดยการปฏิบัติงานที่ประสบความสําเร็จ จะได้นํามาขยายผลในเชิงนโยบาย
ทั้งนี้ เพื่อให้เกิดการแก้ปัญหาต่างๆ อย่างยั่งยืน โดยนายกรัฐมนตรีได้กําชับให้แต่ละกระทรวงเร่งจัดทําชุดองค์ความรู้เกี่ยวกับแนวทางการแก้ไขปัญหาต่างๆ ที่เกี่ยวข้องในรายกระทรวงและเสนอรายงานตรงต่อนายกรัฐมนตรี โดยให้แล้วเสร็จภายในระยะเวลารัฐบาลชุดปัจจุบันนี้
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มาตรการป้องกันการแพร่ระบาดของโรคในสถานที่ต่าง ๆ ที่มีความเสี่ยงสูง
วันจันทร์ที่ 23 มีนาคม 2563
มาตรการป้องกันการแพร่ระบาดของโรคในสถานที่ต่าง ๆ ที่มีความเสี่ยงสูง
วันอาทิตย์ที่ 22 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลกําหนดมาตรการป้องกันเพื่อ “ลดโอกาสการแพร่ระบาดของโรคในสถานที่ต่าง ๆ ที่มีความเสี่ยงสูง” อย่างเป็นรูปธรรม โดยให้ปิดสถานที่ต่าง ๆ เช่น มหาวิทยาลัย โรงเรียนนานาชาติ สถาบันกวดวิชา สถานบันเทิง สถานบริการ นวดแผนโบราณ ฟิตเนส สปา และโรงมหรสพ ในพื้นที่กรุงเทพฯ และปริมณฑล ชั่วคราว เป็นเวลา 2 สัปดาห์ รวมทั้งงดกิจกรรมที่มีการรวมคน ให้เคลื่อนย้ายข้ามจังหวัด และให้ทุกหน่วยงานพิจารณามาตรการเหลื่อมเวลาการทํางานและทํางานที่บ้าน เพื่อสกัดกั้นการแพร่กระจายในประเทศให้ได้มากที่สุด โดยเมื่อการแพร่ระบาดของโรคบรรเทาลงแล้ว รัฐบาลจะฟื้นฟูเยียวยาผลกระทบที่เกิดขึ้นอย่างเหมาะสมต่อไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตือนแล้วนะ! แอลกอฮอล์เจลต้องเข้มข้นเกิน 70% จึงฆ่าเชื้อโรคได้
วันเสาร์ที่ 14 มีนาคม 2563
เตือนแล้วนะ! แอลกอฮอล์เจลต้องเข้มข้นเกิน 70% จึงฆ่าเชื้อโรคได้
แอลกอฮอล์เจลต้องเข้มข้นเกิน 70% จึงฆ่าเชื้อโรคได้
เตือนแล้วนะ! แอลกอฮอล์เจลต้องเข้มข้นเกิน 70% จึงฆ่าเชื้อโรคได้
จากสถานการณ์การแพร่ระบาดของโรคโควิด-19 ทําให้หน้ากากอนามัยและแอลกอฮอล์เจลเป็นที่ต้องการของประชาชนมาก สําหรับแอลกอฮอล์เจลนั้น ไม่ใช่ว่าเราจะซื้อหามาล้างมือแล้วจะช่วยฆ่าเชื้อโรคได้อย่างหมดจด เพราะความเข้มข้นของแอลกอฮอล์ก็มีผล โดยต้องมีความเข้มข้นตั้งแต่ 70% ขึ้นไป ตามประกาศกระทรวงสาธารณสุข เรื่อง กําหนดลักษณะของเครื่องสําอางที่มีส่วนผสมของแอลกอฮอล์เพื่อสุขอนามัยสําหรับมือที่ห้ามผลิต นําเข้า หรือขาย พ.ศ. 2563 ส่วนผู้ประกอบการทั้งหลายก็ต้องดูเรื่องส่วนผสมนี้ให้ดี ๆ ด้วย เพราะถ้าฝ่าฝืน ไม่ทําตามกฎหมาย คนที่ผลิตหรือนําเข้าจะมีโทษถึงจําคุก 2 ปี ปรับ 200,000 บาท หรือทั้งจําทั้งปรับ ส่วนคนขายมีโทษจําคุก 6 เดือน ปรับ 50,000 บาท หรือทั้งจําทั้งปรับ
.
สําหรับใครที่จะซื้อแอลกอฮอล์เจลมาใช้ ก็ขอให้ตรวจสอบเลขที่จดแจ้งก่อนเพื่อให้มั่นใจว่า จะได้รับผลิตภัณฑ์ที่มีคุณ
รัฐบาลไทย-ข่าวทำเนียบรัฐบาล-หากสงสัยว่าอาจป่วยจากการติดเชื้อไวรัสโควิด-19 สามารถติดต่อได้ที่ไหน ??
วันอังคารที่ 24 มีนาคม 2563
หากสงสัยว่าอาจป่วยจากการติดเชื้อไวรัสโควิด-19 สามารถติดต่อได้ที่ไหน ??
หากว่ารู้สึกว่าอาจติดเชื้อไวรัสฯ ติดต่อได้ที่ไหน?
Q: หากสงสัยว่าอาจป่วยจากการติดเชื้อไวรัสโควิด-19 สามารถติดต่อได้ที่ไหน ??
A: สามารถโทรศัพท์แจ้งที่ศูนย์บริการสาธารณสุข โรงพยาบาลในสังกัด กทม.ทุกแห่ง หรือที่กรมควบคุมโรค เบอร์โทร 1422
รัฐบาลไทย-ข่าวทำเนียบรัฐบาล-นายกรัฐมนตรียืนยันประเทศไทยมีมาตรการรองรับการแพร่ระบาดของเชื้อไวรัสโควิด – 19
วันจันทร์ที่ 24 กุมภาพันธ์ 2563
นายกรัฐมนตรียืนยันประเทศไทยมีมาตรการรองรับการแพร่ระบาดของเชื้อไวรัสโควิด – 19
นายกรัฐมนตรียืนยันประเทศไทยมีมาตรการรองรับการแพร่ระบาดของเชื้อไวรัสโควิด – 19 โดยจะมีการประชุมพิจารณาเกี่ยวกับพ.ร.บ. การควบคุมโรคติดต่อ เพื่อเตรียมพร้อมด้านกฎหมายในการรองรับการทํางานของเจ้าหน้าที่ต่อไป
วันนี้ (24 ก.พ. 63) เวลา 12.30 น. ณ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ตอบคําถามของสื่อมวลชนเกี่ยวกับการให้ข่าวคดีทุจริต 1MDB ว่า หน่วยงานที่เกี่ยวข้องกําลังมีการตรวจสอบและติดตามการให้ข่าวต่างๆ อย่างใกล้ชิด
นายกรัฐมนตรียังกล่าวว่า ตนเองไม่มีข้อห่วงใยหรือกังวลใจเกี่ยวกับการเสนอญัตติขอเปิดอภิปรายทั่วไป เพื่อลงมติไม่ไว้วางใจรัฐมนตรีเป็นรายบุคคล เพราะถือเป็นโอกาสอันดีที่จะมีการตรวจสอบการทํางานของรัฐบาลและเป็นการถ่วงดุลการทํางานตามกลไกของระบอบประชาธิปไตย ซึ่งรัฐบาลพร้อมที่จะชี้แจงข้อเท็จจริงทุกอย่างเพื่อให้สมาชิกสภาผู้แทนราษฎรและประชาชนทราบ
สําหรับข้อห่วงใยกรณีการลักลอบเข้าประเทศโดยไม่ผ่านการตรวจคัดกรองการติดเชื้อไวรัสโควิด – 19 นั้น กองทัพบกได้เสริมกําลังเพื่อเข้าไปให้ความช่วยเหลือ และย้ําโรงพยาบาลในพื้นที่ทําการตรวจคัดกรองโรคอย่างเคร่งครัดเพื่อป้องกันการแพร่ระบาด ขณะนี้ รัฐบาลได้กําหนดแผนและเตรียมมาตรการเพื่อรองรับการแพร่ระบาดระยะที่ 3 แล้ว โดยคณะกรรมการควบคุมโรคติดต่อ จะมีการประชุมพิจารณาเกี่ยวกับพ.ร.บ. การควบคุมโรคติดต่อ เพื่อเตรียมพร้อมด้านกฎหมายในการรองรับการทํางานของเจ้าหน้าที่ สํานักงานคณะกรรมการอาหารและยา สามารถศึกษา วิจัย ผลิตและทดลองเวชภัณฑ์ รวมทั้งการดําเนินงานของเจ้าหน้าที่กระทรวงสาธารณสุขในด้านอื่น ด้วย นายกรัฐมนตรีย้ําว่า รัฐบาลให้ความสําคัญกับสุขภาพของประชาชนคนไทย ไม่ตื่นตระหนกแต่ขอให้ตื่นตัว
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. เร่งช่วยครอบครัวยากจน ถูกรื้อหลังคาบ้าน เพื่อขายทอดตลาด ที่ จ.พัทลุง
วันพุธที่ 13 พฤษภาคม 2563
พม. เร่งช่วยครอบครัวยากจน ถูกรื้อหลังคาบ้าน เพื่อขายทอดตลาด ที่ จ.พัทลุง
พม. เร่งช่วยครอบครัวยากจน ถูกรื้อหลังคาบ้าน เพื่อขายทอดตลาด ที่ จ.พัทลุง
วันนี้ (13 พ.ค. 63) เวลา 09.00 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความและความมั่นคงของมนุษย์ (ปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 19/2563 เพื่อเร่งหาแนวทางช่วยเหลือกลุ่มเป้าหมายและประชาชนที่เดือดร้อนและได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) โดยมีผู้บริหาร หัวหน้า และผู้แทนหน่วยงาน ที่เกี่ยวข้อง เข้าร่วมการประชุม พร้อมด้วยผู้บริหารหน่วยงานสังกัดกระทรวง พม. ทั่วประเทศ ผ่านการประชุมทางไกลด้วยระบบ Video Conference
นายปรเมธี กล่าวว่า จากกรณีพบครอบครัว 4 ชีวิต ที่จังหวัดพัทลุง ประกอบด้วย แม่อายุ 53 ปี ลูกสาวอายุ 28 ปี กําลังตั้งครรภ์ กับหลาน 2 คน อายุ 8 ปี และ 12 ปี ถูกสหกรณ์การเกษตรฟ้องยึดทรัพย์ จากเงินกู้ค้างชําระ 15,000 บาท เมื่อ 10 ปีก่อน แต่ไม่สามารถชําระเงินต้นพร้อมดอกเบี้ยได้ เนื่องจากมีรายได้ที่ไม่แน่นอนจากการรับจ้างเก็บเศษยางพารา ประมาณวันละ 60-100 บาท อีกทั้งบ้านต้องถูกรื้อหลังคา โครงสร้าง และกรอบประตูหน้าต่างไปขายทอดตลาด ทําให้ต้องนําผ้าเต็นท์ที่ชํารุดมามุงเป็นหลังคา และได้ยื่นขอเงินเยียวยาจากรัฐบาล 5,000 บาท แต่ไม่ได้รับสิทธิ์ นั้น กระทรวง พม. โดยเจ้าหน้าที่สํานักงานพัฒนาสังคมและความมั่นคงของมนุษย์จังหวัดพัทลุง และหน่วยงานที่เกี่ยวข้อง ได้ลงพื้นที่ตรวจสอบข้อเท็จจริงและให้การช่วยเหลือตามภารกิจของกระทรวง พม. โดยในเบื้องต้น ได้พิจารณาให้เงินสงเคราะห์เด็กในครอบครัวยากจนและเงินกองทุนคุ้มครองเด็กต่อไป นอกจากนี้ หน่วยงานที่เกี่ยวข้องจะให้ความช่วยเหลือในการซ่อมแซมปรับปรุงที่อยู่อาศัยให้มีสภาพมั่นคงและปลอดภัย รวมทั้งส่งเสริมอาชีพที่เหมาะสมเพื่อเพิ่มรายได้ที่มั่นคงให้แก่ครอบครัวในระยะต่อไป
นายปรเมธี กล่าวเพิ่มเติมว่า อย่างไรก็ตาม ตนได้เน้นย้ําให้พัฒนาสังคมและความมั่นคงของมนุษย์จังหวัด (พมจ.) ทุกจังหวัด ช่วยกันดูแลประชาชนกลุ่มเป้าหมายที่ประสบปัญหาความเดือดร้อนอย่างเต็มที่และให้ทั่วถึงมากที่สุด ทั้งนี้ หากประชาชนประสบปัญหาทางสังคมและเดือดร้อนจากการแพร่ระบาดของโรค โควิด-19 ขอให้แจ้ง ศูนย์ช่วยเหลือสังคม สายด่วน พม. โทร 1300 บริการฟรี 24 ชม. ซึ่งกระทรวง พม. พร้อมให้คําปรึกษาและช่วยเหลืออย่างเต็มที่ เพราะเราจะผ่านวิกฤตินี้ไปด้วยกัน
รัฐบาลไทย-ข่าวทำเนียบรัฐบาล-พม. จัดโครงการประชุมเชิงปฏิบัติการพัฒนาบุคลากรเพื่อพัฒนาองค์กรสู่เป้าหมาย มุ่งเน้นพัฒนาบุคลากรให้พร้อมเตรียมรับมือกับความเปลี่ยนแปลง
วันพฤหัสบดีที่ 22 มิถุนายน 2560
พม. จัดโครงการประชุมเชิงปฏิบัติการพัฒนาบุคลากรเพื่อพัฒนาองค์กรสู่เป้าหมาย มุ่งเน้นพัฒนาบุคลากรให้พร้อมเตรียมรับมือกับความเปลี่ยนแปลง
พม. จัดโครงการประชุมเชิงปฏิบัติการพัฒนาบุคลากรเพื่อพัฒนาองค์กรสู่เป้าหมาย มุ่งเน้นพัฒนาบุคลากรให้พร้อมเตรียมรับมือกับความเปลี่ยนแปลง
วันนี้ (22 มิ.ย.60) เวลา 10.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมบรรยายพิเศษเรื่อง "ภาวะผู้นํากับบริบทการเปลี่ยนแปลงทางสังคม” ในโครงการประชุมเชิงปฏิบัติการพัฒนาบุคลากรเพื่อพัฒนาองค์กรสู่เป้าหมาย โดยมีวัตถุประสงค์เพื่อมุ่งเน้นพัฒนาบุคลากร ด้านกระบวนทัศน์ การบริหารองค์กร การคิดวิเคราะห์ และทักษะอื่นๆ เพื่อพัฒนาองค์กรสู่เป้าหมาย ส่งเสริม ให้บุคลากรได้แลกเปลี่ยนเรียนรู้ประสบการณ์ องค์ความรู้ และแนวทางการแก้ไขปัญหา ซึ่งกันและกัน พร้อมทั้งกําหนดทิศทางในการดําเนินงานของปีงบประมาณ 2561 ร่วมกัน ซึ่งจัดขึ้นระหว่างวันที่ 21-22 มิถุนายน 2560 โดยมีผู้เข้าร่วมโครงการฯ จํานวนทั้งสิ้น 200 คน ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ให้ความสําคัญกับการพัฒนาบุคลากรทุกระดับ โดยนับตั้งแต่ปี 2558 ได้ริเริ่มการพัฒนาองค์กรสู่ Smart Organization ภายใต้แนวคิด Smart Look / Smart Office / Smart Service และ Smart Network จากนั้นในปี 2559 ได้วางวิสัยทัศน์การสร้างวัฒนธรรมการทํางานภายใต้หลักคิด SMART 4.5 และในปี 2560 นี้ เป็นปีแห่งการเตรียมตัวรับความเปลี่ยนแปลงทางสังคมในอนาคต ภายใต้กรอบแนวคิด "นวัตกรรมทางสังคม iSMART” Innovation Smart
พลตํารวจเอก อดุลย์ กล่าวต่ออีกว่า สําหรับกิจกรรมที่สําคัญเพื่อจุดประกายความคิด ติดอาวุธทางปัญญาแก่ผู้ร่วมโครงการ ดังนี้ ในวันที่ 21 มิถุนายน 2560 ช่วงเช้า การบรรยายพิเศษเรื่อง องค์กรภาครัฐกับการปรับตัวสู่การเปลี่ยนแปลงทางสังคม โดย นายวิทวัส ศรีวิหค (รองปลัดกระทรวงการต่างประเทศ) การบรรยายพิเศษเรื่อง Innovative Thinking คิดตามโลก โลกเปลี่ยนคนเปลี่ยน โดย นายพุฒิพัฒน์ เลิศเชาวสิทธิ์ (อธิบดีกรมพัฒนาสังคมและสวัสดิการ) และช่วงบ่าย การปรับกระบวนทัศน์ การวิเคราะห์ และทักษะในการทํางาน โดย นายศุ บุญเลี้ยง และทีมงาน และในวันที่ 22 มิถุนายน 2560 ช่วงเช้า การบรรยายพิเศษเรื่อง การบริหารองค์กรสู่ความสําเร็จ และบทบาทภาคธุรกิจที่มีต่อการช่วยเหลือภาคสังคม” โดย นายมนตรี สุวรรณโพธิ์ศรี (กรรมการผู้จัดการ) นายชิโนรส เบญจชวกุล (รองกรรมการผู้จัดการ ด้านทรัพยากรบุคคล บริษัท ซี.พี.เวียดนาม คอร์เปอเรชั่น จํากัด) ทั้งนี้ ตนได้ร่วมการบรรยายพิเศษเรื่อง "ภาวะผู้นํากับบริบทการเปลี่ยนแปลงทางสังคม” อีกด้วย
"กระทรวงการพัฒนาสังคมฯ โดยกรมพัฒนาสังคมและสวัสดิการ มุ่งมั่นพัฒนาบุคลากร เสริมสร้างกระบวนทัศน์ จุดประกายความคิดสร้างสรรค์เชิงนวัตกรรม เพื่อมุ่งหวังให้บุคลากรเป็นกลไกขับเคลื่อนภารกิจงานต่างๆ ไปสู่ความสําเร็จ ภายใต้สถานการณ์ทางสังคมที่เปลี่ยนแปลงอย่างรวดเร็ว เพื่อยกระดับองค์กรให้ได้มาตรฐานชั้นนําระดับอาเซียน มีความเป็นเลิศในการให้บริการกลุ่มเป้าหมายและประชาชน” พลตํารวจเอก อดุลย์ กล่าวในตอนท้าย